CELEX: 62021TN0692
Language: et
Date: 2021-10-22 00:00:00
Title: Kohtuasi T-692/21: 22. oktoobril 2021 esitatud hagi – AL versus komisjon ja OLAF

24.1.2022   
            
            
               ET
            
            
               Euroopa Liidu Teataja
            
            
               C 37/38
            
         
      22. oktoobril 2021 esitatud hagi – AL versus komisjon ja OLAF
      (Kohtuasi T-692/21)
      (2022/C 37/51)
      Kohtumenetluse keel: inglise
      
         Pooled
      
      
         Hageja: AL (esindaja: advokaat R. Rata)
      
         Kostjad: Euroopa Komisjon, Euroopa Pettustevastane Amet
      
         Nõuded
      
      Hageja palub Üldkohtul:
      
                  —
               
               
                  tühistada (i) OLAFi 22. juuli 2021. aasta otsus: ühine turukorraldus (2021)22007; (ii) OLAFi 22. juuli 2021. aasta otsus: ühine turukorraldus (2021)22008; (iii) komisjoni 22. märtsi 2021. aasta otsus (Ares(2021)20233749) ning (iv) komisjoni 3. märtsi 2021. aasta otsus (Ares(2021)1610971);
               
            
                  —
               
               
                  mõista kostjatelt välja (i) 1 127,66 eurot, mis peeti kinni olukorras, kus puudus igasugune individuaalsete maksete haldamise ja maksmise ameti otsus sissenõudmise kohta; (ii) 9 250,05 eurot, mis on kinni peetud 2021. aasta mai, juuni, juuli, augusti ja septembri eest, ning (iii) 1 euro ex aequo et bono, et hüvitada mittevaraline kahju, mida hageja kandis OLAFi õigusvastaste toimingute tõttu uurimismenetluses OF/2016/0928/A1, mis viimaks viis hageja ametist tagandamiseni;
               
            
                  —
               
               
                  jätta kostjate kohtukulud nende endi kanda ja mõista neilt välja hageja kohtukulud.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, mille järgi OLAF rikkus Euroopa Liidu ametnike personalieeskirjade artikli 90 lõiget 2 ja artikli 90 punkti a, sest hageja 23. märtsi 2021. aasta kaebus jäeti vastuvõetamatuse tõttu läbi vaatamata, tuginedes ELi kohtute järjepidevale praktikale, mille järgi OLAFi lõppraport ja soovitused ei kujuta endast akte, mis eviksid õiguslikke tagajärgi.
               
            
                  2.
               
               
                  Teine väide, mille järgi OLAF rikkus eespool nimetatud personalieeskirjade artikli 90 lõiget 2 ja artikli 90 punkti a, sest ta jättis hageja 23. aprilli 2021. aasta kaebuse vastuvõetamatuse tõttu läbi vaatamata. Hageja väidab, et OLAF oleks pidanud tunnistama kaebuse vastuvõetavaks, sest OLAF on komisjoni teenistus, olles seega komisjoni osa, ning oleks pidanud hageja kaebuse läbi vaatama.
               
            
                  3.
               
               
                  Kolmas väide, mille kohaselt komisjon rikkus eespool nimetatud personalieeskirjade artikli 90 lõiget 2, sest komisjon tegi vaikimisi otsuse jätta rahuldamata hageja kaebus, mille viimane oli esitanud komisjoni 22. märtsi 2021. aasta otsuse (ARES(2021)2023374) peale, millega jäeti muutmata komisjoni 3. märtsi 2021. aasta otsus (ARES(2021)1610971).